за акумулиране на енергия (REESS) съгласно процедурата, формулирана в допълнение 2 към подприложение 6 от приложение XXI към Регламент (ЕС) 2017/1151; Корекцията за RCB се прилага когато RCB е отрицателен (което съответства на разряд на REESS) и положителен (което съответства на зареждане на REESS) и също в случаите, при които корекционният критерий с, специфициран в таблица A6. Доп. 2/2 в цитираното допълнение е с по-малка стойност от приложимото допустимо отклонение съгласно тази таблица;
 RCBcorr,L
 е корекцията за RCB на стойността на емисиите на CO2, определена при изпитване по процедурата WLTP на превозно средство L, избрана в съответствие с точка 2.2 за целите на определяне на входните данни, g CO2/km, изчислена по процедурата в допълнение 2 към подприложение 6 в приложение XXI към Регламент (ЕС) 2017/1151 заради отрицателна стойност на RCB (съответстваща на разряд на REESS) и положителна стойност на RCB (съответстваща на зареждане на REESS);
 DEc,L
 е разликата между резултата от изпитването по процедура WLTP съгласно точка а) и резултата от изпитването по процедура NEDC съгласно точка б) за превозно средство L;
 Ki,L
 е стойността, определена съгласно допълнение 1 към подприложение 6 в приложение XXI към Регламент (ЕС) 2017/1151 за превозно средство L.
 3.2. Интерпретиране на характерните стойности на емисиите на CO2 на база на процедурата NEDC за превозно средство H и превозно средство L
 За всяка интерполационна фамилия на базата на WLTP производителят трябва да декларира пред одобряващия орган стойността при комбиниран цикъл на движение на масовите емисии на CO2 при процедура NEDC за превозно средство H и в случаите, при които е приложимо — за превозно средство L. Органът по одобряване на типа трябва да гарантира, че характерната стойност за емисиите на CO2 при процедура NEDC за съответното превозно средство H и, в съответните случаи, за превозното средство L, са определени в съответствие с точки 3.1.2 и 3.1.3, както и че характерните стойности за съответното превозно средство се интерпретират в съответствие с точки 3.2.1 — 3.2.5.
 3.2.1. Стойността на емисиите на CO2 на базата на NEDC за изпитваното превозно средство H или L, която следва да се използва за целите на изчисленията по точка 4, е декларираната от производителя стойност, ако характерната стойност на емисиите на CO2 на базата на NEDC не надхвърля тази стойност с повече от 4 процента. Характерната стойност може съответно да е по-ниска, без ограничение на разликата.
 3.2.2. Ако характерната стойност на емисиите на CO2 на базата на NEDC надхвърля декларираната от производителя стойност с повече от 4 процента, за изчисленията по точка 4 за изпитваното превозно средство H или L може да се използва характерната стойност, или производителят може да поиска да се извърши физическо измерване под отговорността на органа по одобряване на типа в съответствие с процедурата, посочена в приложение XII към Регламент (ЕО) No 692/2008, като се вземат предвид уточненията, посочени в точка 2 от настоящото приложение.
 3.2.3. Ако резултатът от физическото измерване по точка 3.2.2, увеличен с коефициента Ki, не надхвърля декларираната от производителя стойност с повече от 4 процента, за целите на изчисленията по точка 4 се използва декларираната